ვამპირები

ვამპირები და მაქციები უკვდავების ორი განშტოებაა. ზოგისთვის ეს დაავადება ან წყევლაა, ხოლო დანარჩენებისთვის - ნეტარება და კურთხევა.

## ძმები (ვამპირებისა და მაქციების წარმოშობის საერთო ისტორია)

ათასობით წლის წინ,ასობით ადამიანს უცნაური დაავადება შეეყარა: ის მსხვერპლს ფიზიკურად ძალიან ასუსტებდა, თუმცა სანაცვლოდ მას სამუდამო ახალგაზრდობას აძლევდა. ინფიცირებულებმა დიდხანს ვერ იცოცხლეს, რადგან შურისა და შიშის გამო, იმდროინდელმა ცივილიზაციებმა ყველა უკვდავი იპოვეს და სიკვდილით დასაჯეს. ყველა, ორი უკვდავი ძმის გარდა.

მარკუსი და კაენი, წლობით გაურბოდნენ მონადირეებსა და გამოგზავნილ ჯარებს, ვამპირების ახლანდელი ტერიტორიების ტყეებში. ერთ, სავსემთვრიან ღამესაც ძმებს მონადირეების ნაცვლად მგლების ხროვა დაესხათ თავს. მიუხედავად სისუსტისა, ძმებმა გააქციეს მგლები, მაგრამ ხროვის ალფამ მაინც შეძლო მარკუსისთვის კბენა.

დაღლილმა ძმებმა თავი შეაფარეს გამოქვაბულს, რომელიც ღამურების ძილსამყოფელს წარმოადგენდა. კაენი პირველი შევიდა გამოქვაბულში, რითაც ღამურები დააფრთხო. შეშინებული ცხოველები თავს დაესხნენ კაენს, დაკბინეს და გამოქვაბულიდან გაფრინდნენ. ხოლო აქ დარჩენილი ძმები მიხვდნენ, რომ ცხოველებისგან ცოფი გადაედოთ და თანდათანობით სუსდტებოდნენ. ის, რასაც, ადამიანები წლობით ცდილობდნენ, ცხოველებმა ერთ ღამეში შეძლეს. დაავადება ძალიან სწრაფად პროგრესირებდა ორივეში, შუა ღამეს ორივე ძმა აგონიასა და ტანჯვაში ჩავარდა. მათი სხეულების ფორმამ ცვლა დაიწყო. ტრანსფორმაცია შემდეგი ერთი საათის მანძილზე გრძელდებოდა. ამ დროის მანძილზე, ისინი ისე ხმამაღლა ყვიროდნენ, რომ გარშემო, ტყეში მცხოვრები ყველა ცხოველი დააფრთხეს და იქვე, შორი-ახლოს მყოფ მონადირეებსა და ჯარისკაებსაც გააგონეს თავისი ყვირილი. როდესაც ჯარისკაცები გამოქვაბულს მიადგნენ მათ ორი არსება დახვდათ: ადამიანი-ღამურა და ადამიანი-მგელი - ვამპირი და ლიკანი. სასაკლაო ოცდაათი წუთიც არ გაგრძელებულა და გაგზავნილი ხუთასი კაციდან ცოცხალი ვერავინ გადარჩა. ასე წარმოიშვა ვამპირებისა და მაქციების პირველი და მეორე თაობა.

ძმები თავს ვერ აკონტროლებდნენ და თავიანთი მცირე რაზმით უახლოეს სოფელს შეუტიეს. აქ, მათი მეომრების რაოდენობა ათასამდე გაიზარდა (ასე წარმოიშვა ვამპირების და მაქციების მესამე თაობა). გათენების შემდეგ, უკვე ვამპირებად და მაქციებად ქცეულმა ადამიანებმა ინანეს ჩადენილი დანაშაული, მაგრამ მიუხედავად ყველაფრისა, ყოველი მაღგანი გამოირჩეოდა აბსოლუტური ლოიალობით თავისი გადამქცევისადმი.

მარკისმა და კაენმა გადაწყვიტეს ბოლომდე ეძიათ შური ადამიანებზე, ასევე დაემკვიდრებინათ ადგილი თავისი ახალი რასისთვის და ამიტომ დედაქალაქისკენ დაიძრნენ. გზადაგზა თავისი ჯარის რაოდენობას ზრდიდნენ და ძალის კონტროლს სწავლობდნენ. ერთ თვეში მაქციებმა და ვამპირებმა დედაქალაქი დაიპყრეს. ქვეყნის მეფე ვამპირად გადააქციეს და მმართველობის სადავეები ხელთ ჩაიგდეს.

ქვეყანაში მშვიდობა დამყარდა, თუმცა ძმები თავის საქციელს ნანობდნენ. მარკუსმა გადაწყვიტა თავისი უზარმაზარი ხროვა გაეფანტა და თავისუფლების მიცემით მათთვის ბოდიში მოეხადა. თავად - ტყეებში მარტო საცხოვრებლად წავიდა. ხოლო კაენი ძმას შეპირდა, რომ ახლად ნაპოვნ ძალებს ქვეყნის აშენებას მოანდომებდა და საკუთარ დანაშაულს ამ გზით გამოისყიდდა.

## ვამპირები

**ტერმინები**

* **საირი** - შემქმნელი ვამპირი
* **კინდრედი** - საირის შექმნილი ვამპირი
* **რეგანტი** - კლანის მმართველი ვამპირი
* **შერიფი** - კლანის არმიის ლიდერი
* **კოცნა** - ვამპირად გარდაქმნის ცერემონიალი

### ისტორია

   დაპირების თანახმად, კაენმა ქვეყნის მართვას სრული პასუხისმგებლობით და მონდომებით შეუდგა და მის

წინამორბედებზე ბევრად უკეთესიც აღმოჩნდა.მან აუკრძალა ვამპირებს ადამიანების მოკვლა და ნებართვის გარეშე მათი სისხლის მიღება.შექმნა სამსახურები,რომლებიც ადამიანების სისხლს ფულის სანაცვლოდ იბარებდნენ. გარდა ამისა, ლოიალურად გაწეული სამსახურისთვის, ბევრ ადამიანს ვამპირად აქცევდა.

ვამპირების ახალი თაობების გაჩენასთან ერთად მათ შორის განშტოებები - კლანები წარმოიქმნა. კლანები ერთმანეთისგან ინტერესებით, ძალებით და ფიზიკური თავისებურებებით განსხვავდებოდნენ.

კაენმა ვერ შეამჩნია ის, რომ დროსთან და ვამპირთა ახალი თაობების წარმოქმნასთან ერთად, მათი ლოიალობა თავისი შემქმნელებისადმი სუსტდებდა. რამდენიმე საუკუნის შემდეგ, კაენის უყურადღებობამ შედეგი გამოიღო. ერთხელაც, სიხარბის და ძალაუფლების ხელში ჩაგდების სურვილის გამო, მისმა კინდრედებმა უღალატეს და ძილში მოკლეს.

ამ მოვლენამ ვამპირებს შორის ომი წამოიწყო. თავდაპირველად, ბრძოლა კაენის ლოიალისტებსა და მკვლელებს შორის მიდიოდა, თუმცა საუკუნეების განმავლობაში ისინი დაიყვნენ და ამჟამად ბრძოლა მტერ კლანებს შორის მიმდინარეობს.

შენიშვნა: მოთამაშე არ უნდა იყოს 300 წელს გადაცილებული და უნდა იყოს მინიმუმ მეათე თაობის წარმომადგენელი.

### დახასიათება

* ვამპირები ბიოლოგიური წარმოშობის ქმნილებები არიან (და არა მაგიური)
* ისინი იკვებებიან სისხლით (ამისთვის, უმეტესი კლანების წარმომადგენლებს 2 წაზრდილი ეშვი აქვთ), თუმცა შეუძლიათ საჭმლის დაგემოვნებაც.
* ვამპირებს აქვთ ალერგია მზეზე და ულტრაიისფერ სხივებზე (სინათლის მაგია). მათი ზეგავლენის ქვეშ მოხვედრისას, ვამპირების ფიზიკური ძალა, სისწრაფე, მოქნილობა და გამძლეობა სუსტდება.
* ჩრდილსა და სიბნელეში თავიანთი ძალის 100%-ს იყენებენ
* რაც უფრო მეტი ხანი არ უჭამია ვამპირს მით უფრო გამხეცებული და ძლიერია იგი.
* რაც უფრო ახალი ნაჭამი აქვს ვამპირს მით უფრო მოთენთილი და სუსტია.
* ვამპირების ცივი და მოთეთრო კანი აქვთ, ასევე მათი გულები არ ცემს
* ვამპირების თვალები სხვადასხვა ფერისაა, გააჩნია კლანს და სხვა ფაქტორებს
* ყველა ვამპირს შეუძლია სხეულის ტრანსფორმაცია გარკვეულ დონეზე. გააჩნია ვამპირის სიძლიერეს და მის კლანს
* ვამპირებს ურეგენირდებათ ჭრილობები, მოჭრილი კიდურები და ორგანოებიც კი, თუ ისინი მზეში არ არიან და საკმარისი დრო და სისხლი აქვთ. არ მოქმედებს თავის ან გულის რეგენერაცია, რადგან ამ რომელიმეს მოჭრის შემთხვევაში ვამპირი კვდება
* ვამპირებს (მართალია, იშვიათია) შეუძლიათ სექსუალური რეპროდუქცია, მაქციებთან, ადამიანებთან და სხვა ვამპირებთან.
* ასევე შეუძლიათ კბენით > სისხლის დალევით > და შემდეგ თავისი სისხლის მსხვერპლისთვის მიცემით მათი ვამპირებად გადაქცევა. თუმცა, ასეთ შემთხვევაში დიდი შანსია ორივე მხარე მოკვდეს. ამ პროცესის წარმატება პირდაპირ კავშირშია ვამპირის ძალასთან.
* ვამპირებს გააჩნიათ ბევრი სხვადასხვა ძალა, უმეტესად ფიზიკური და რეფლექსური, თუმცა არიან კლანები, რომელთა ძალებიც ამ ორისგან განსხვავდება.
* საერთო ძალებია - ძალა, სისწრაფე, მოქნილობა, გამძლეობა, დიდ სიმაღლეზე ხტომა, ღამე ხედვა.
* ვამპირების ძალა დამოკიდებულია მათ ასაკზე, თაობაზე და დალეულ სისხლზე. რაც უფრო ადრეული თაობისა და დიდი ასაკისაა ვამპირი - მით უფრო ძლიერია.
* ვამპირები დალეული სისხლისგან იღებენ ძალას. თუ ერთმა ვამპირმა შეძლო მასზე ძლიერი ვამპირის სისხლის სრულიად შთანთქმა იგი მის ძალასაც ეუფლება.
* ვამპირებისთვის ლეტალურია ვერცხლი, თავის ან გულის განადგურება, მაქციის ნაკბენი (რადგანაც ორგანიზმი 2 მსგავს ვირუსს ვერ იტანს და კვდება).
* ვამპირებს შეუძლიათ ხანგრძლივი ჰიბერნაცია (ძილი).
* ისინი არ ბერდებიან და სიბერსიგან არ კვდებიან.
* ვამპირობისგან განკურნება ჯერ-ჯერობით შეუძლებელი ან უცნობია.

### კლანები

ძალიან ცოტა არავამპირს თუ შეუძლია ვამპირთა კლანებს შორის განსხვავების დანახვა, ბევრს კი საერთოდ ყველა ვამპირი ერთი კლანის ჰგონია. მაგრამ ეს ასე არ არის. ვამპირების კლანები ერთმანეთისგან ინტერესებით, ძალებით და ფიზიკური დახასიათებებითაც განსხვავდებიან.

* **ასამიტები** - პროფესიული მკვლელებისა და მალული ვამპირების კლანი. ისინი ძირითადად ნეიტრალურები არიან და სხვა ვამპირების ან ადამიანების საქმეებში არ ერევიან. თუმცა ისინი თავიანთ სერვისებს პოტენტური სისხლის (განსაკუთრებით ძლიერი სისხლის) სანაცვლოდ ყიდიან. ასამიტები გამოირჩევიან სიჩუმით და სიფრთხილით, ნათქვამია რომ ყველაზე ძლიერ ასამიტს ღამე სრულიად გაქრობა და ჩრდილების კონტროლიც კი შეუძლია. ასამიტებისთვის მზე ორჯერ უფრო მავნებელია.
* **საბატი** - უძველესი ცივილიზაციის მეფე-ფილოსოფოსები, რომლებიც გამოირჩევიან კაენისადმი სრული ლოიალობით. მათ ფიზიკურად ერთერთი ყველაზე ძლიერი და ჭკვიანი მეომრები ყავთ. საბატის ვამპირები ხშირად დადიან მონსტრებზე სანადირო მისიებზე, რათა მეტი ძალა ჰპოვონ.
* **გრაგნელი** - განგრელის ვამპირებს, ალბათ, მაქციებთან მეტი აქვთ საერთო ვიდრე სხვა ვამპირებთან. ისინი ხშირად მიდიან ბუნებაში მარტო საცხოვრებლად. ძლიერ განგრელებს საუკეთესოდ გამოსდით ტრანსფორმაცია და ეს ერთადერთი კლანია, რომელსაც ღამურის გარდა სხვა ფორმის მიღება შეუძლია. მათ ასევე შეუძლიათ ცხოველებთან საუბარი.
* **სარკანი** - ვამპირების საკმაოდ ხარბი განშტოება. წევრების უმეტესობა ნეკრომანსერები არიან. მათ კლანში ინახება საიდუმლოებები, რომლის გაგებაზეც ბევრი ნეკრომანსერი ოცნებობს. ხშირია შემთხვევა, როდესაც არსებულ, ძლიერ ნეკრომანსერებს სარკანის წევრად აქცევენ. მათ სიკვდილზე სრული კონტროლის დამყარება სურთ და ჯერჯერობით, ეს ყველაზე უკეთ გამოსდით.
* **მალკავიანი** - ყველაზე ქაოტური და გიჟი ვამპირები, მხოლოდ მალკავიანს ესმის სხვა მალკავიანელის სრულიად, ყველა დანარჩენმა კი, უნდა იმკითხავოს თუ რა იგულისხმა მალკავიანელმა თავისი სიტყვებში.. მიუხედავად მათი სიგიჟისა, მალკავიანელებს გააჩნიათ აზრის წაკითხვის ძალა და ყველაზე ძლიერი მსხვერპლის კონტროლიც კი შეუძლიათ.
* **ნოსფერატუ** - თუ მალკავიანები თავისი სიგიჟით არიან ცნობილები და ასამიტები - უხმაუროდ გადაადგილების უნარით, ნოსფერატუებს, ვამპირებში სიმახინჯით ცნობენ. ისინი სრულიად ეწინააღმდეგებიან ბევრი ადამიანის (და სხვა არსებების) წარმოდგენას, რომლის თანახმადაც ვამპირი სექსუალური არისტოკრატის შეხედულების მქონე არსებაა. ისინი უპირატესობას მარტო ცხოვრებას ანიჭებენ. თუმცა ხშირად ერთობიან სხვებზე ჩუმად დაკვირვებით.. ნათქვამია, რომ ნოსფერატუები, დაბადებით შპიონები არიან.
* **რაგნოსი** - რაგნოსები მატყუარები და ილუზიონისტები არიან. მათ შეუძლიათ მტერს დაანახონ ის რაც მათ სურთ, ან ის რაც თვითონვე მტერს სურს. ნებისმიერი, გამოცდილი ვამპირი გეტყვის, რომ რაგნოსს არასდროს უნდა ენდო. და როცა ენდობი 2 დღე დაიცადო და მერე დაფიქრდე მის შემოთავაზებაზე. მათ ასევე შეუძლიათ ვამპირების და სხვების ფერომონების და ემოციების კონტროლი. საუკეთესო დიპლომატები და მანიპულატორები არიან.
* **სენკი** - ვამპირების მაგიკოსები, რომლებიც ვამპირების ექსკლუზიურ მაგიას ფლობენ. ეს არის სისხლის მაგია, რომლის მეშვეობითაც მათ შეუძლიათ სისხლისგან კონსტრუქტების შექმნა და მათი იარაღებად გამოყენება, მათი არსების ორგანიზმიდან გამოდევნა ან საერთოდ სისხლის ორგანიზმში ადუღება. სენკის წევრებს შეუძლიათ სისხლის დალევით გაიზიარონ სისხლის პატრონის მოგონებები.
* **ვენჩერი** - ძალაუფლების მოყვარულ ვენჩერებს დაოსტატებული აქვთ ხორცის და ძვლის კონტროლი. ისინი თვლიან რომ ადამიანები მხოლოდ საჭმელია ვამპირებისთვის და მეტი არაფერი. შედეგად თავიანთ ფორმას იცვლიან და ემსგავსებიან სხვადასხვანაირ უნიკალურ ურჩხულებს. თუმცა მათ ასევე შეუძლიათ სხვა არსების ფორმის და ვიზუალის მიღება (კონკრეტული ადამიანისაც) თუ საკმარისი დრო და სისხლი ექნებათ.